Djevelhuletannkarpen ble registrert som utrydningstruet i 1967. Bestanden har en naturlig syklus med høyt og lavt antall individer. Mot høsten minker bestanden med 35-65 % i forhold til våren, grunnet naturlig død. Da tellingen startet i 1972 ble det registrert ca. 550 individer. Bestanden holdt seg stabil frem til 1997 da antallet falt av ukjente årsaker. Antall fisk har gått noe opp og ned i senere år. I 2013 ble det talt kun 35 fisker, det laveste antallet som er registrert noensinne.